b'\n_START_ARTICLE_\nGassled\n_START_PARAGRAPH_\nGassled er et norsk selskap som eier infrastrukturen knyttet til gasstransport fra norsk sokkel. Gassled ble etablert den 20. desember 2002. Gassleds eiere er Petoro AS, Statoil Petroleum AS, Silex Gas Norway AS, Njord Gas Infrastructure AS, Solveig Gas Norway AS, Infragas Norge AS, Norsea Gas, ConocoPhillips Skandinavia AS, Dong E&P Norge, GDF SUEZ E&P Norge AS og Dea Norge AS. Selskapets r\xc3\xb8rledninger opereres av Gassco._NEWLINE_Opprinnelig eide Gassled \xc3\x85sgard Transport, Statpipe, Europipe II, Zeepipe, Franpipe, Oseberg Gas Transport, Vesterled og Norpipe i tillegg til prosesseringsanlegget p\xc3\xa5 K\xc3\xa5rst\xc3\xb8, de tre mottaksterterminalene ved Emden i Tyskland og en ved St. Fergus i Storbritannia. Senere tok Gassled ogs\xc3\xa5 eierskap over mottaksterminalene i Zeebrugge i Belgia og Dunkerque i Frankrike, Europipe I, gasstransportsystemene for Kvitebj\xc3\xb8rn og Nornefeltet, Langeled r\xc3\xb8rledning og terminal og Kollsnes prosessanlegg.'